Page:Bischofs Waerferth von Worcester Übersetzung der Dialoge Gregors des grossen.djvu/34

 unmætum yþum þissera woruldþinga, þæt ic þonne uneaþe mæg a geþencan ⁊ geseon þa hyþe, ðe ic forlet, þa ic of mynstre gewat. forþon swilce beoð þæs mannes modgeþancas: þonne he ærest þæt god forleoseð, þæt þe he ær hæfde, he swa þeh æt fruman gemyneð, þæt he hit forleas, ⁊ þonne þæt mod feor gewiteþ ymb oþre ðing, eac swylce hit forgyteþ his agnes godes, þe hit ær forleas, ⁊ þonne æt nyxstan hit geweorðeþ, þæt se mann na ne gemyneþ þes þe he ær hæfde. forþon ic spræc ær beforan swa, þæt, þonne we liðað feor, æt nehstan we no geseoð þa stilnesse þære hyþe, þe we ær fram leton. ⁊ eac me byþ full oft to gemynde becumen ⁊ geþeoded to ecan mines sares sumra manna lif, þa þe (2b) forleton mid eallum mode þas ⁊weardan worulde. þonne ic sceawige þære heanesse ⁊ rihtwisnesse, ic geþence, hu swyþe ic sylf licge in þisum nyþerlicum þingum. manige þara gelicodon heora scyppende in deogolran life. hi ne ealdodon næfre fram heora modes niwnysse þurh eorðlice dæde, ⁊ ælmihtig God nolde hi abysgian mid þam gewinnum þises middaneardes. ac

ormætum yðum þysra woruldþinga, þæt ic þonne uneaðe mæg onbeþencean ⁊ geseon þa hyða, þe ic forlet, þa ic of mynstre gewat. forþam swilce beoð þes mannes modgeþancas: þonne he ærest forleoseð þet god, þæt he ær hæfde, he swa þeah æt fruman gemanð, þæt he hit forleas, ⁊ þonne þæt mod feor gewiteð ymbe odre þing, eac swilce hit forgiteð his agenes godes, þe hit ær forleas, ⁊ þonne æt næxtan hit gewyrðeð, þæt se man forðon þurh gemynd ne begymð þæt þæt he ær mid dædum geheold. be þam ic spræc ær beforan, þæt, þonne we liðað fyrr, æt nextan we na ne geseoð þa hyðe þære stilnysse, þe we ær fram leton. soðlice to eacan minum sare foroft me to gemynde becymð sumra manna lif, þe mid eallum mode forleton þas andweardan woruld. þonne ic sceawige þara heahnysse ⁊ rihtwisnesse, ic geþence, hu swiðe ic sylf licge on þysum nyðerlican þingum. manige þara gelicodon (2b) hyra scyppende on digolran life. se ælmihtiga God nolde hy abysgian mid þam geswinceum þyses middaneardes, þe læs þe hi þurh eorþlice dæda a ealdodon fram hyra modes niwnysse. ac 1 þisra wor[]ldpinza 6 monnes O || modzepancas pæt þonne 0 7 þe f. 0 10 mod (2b)|teð 0 hit O 0 3 zepencean O || Kh)yða H 5 swylce byo 0 8 þeah Ó 9 his C 12 forziteð O || azenes|[]e 11 oðru O || Æc (Æ?) O 13 forleas oodæt þonne O nehs- 0 14 zewurðeð O || monn no O 16 (þon) in roter tinte 0 19 from 0 || læton O 20 ful 0 22 eacan 0|| sumera monna O 23 ealle 0 24 world 0 25 þara O 25-26 h. ond r. 28 -lican || mon- O 30 life þonne ic on eom. hi || -edon O 82 m in ælmihtiz fast unleserlich O 33 hiz 0 34 m in middan- fast un- 0, J f. C dizol- o 29 -licedon 0 31 hira O || -nesse 27 swipe 0 leserlich O || -zeardes O